EkBass/fiwiki-20250220-pages-articles huggingface dataset:
AC Bellinzona

AC Bellinzona on sveitsiläinen jalkapalloseura Bellinzonasta Ticinon kantonista. Seura on perustettu vuonna 1904 ja se on italiankielisen alueen ylpeys. Seura tekee runsaasti yhteistyötä Serie A -joukkueiden kanssa ja eritoten nuoret pelaajat ovat saaneet Bellinzonassa pelikokemusta. AS Romalla on Bellinzonan yhteistyöseura. Vuonna 1948 Sveitsin mestaruuden voittanut Bellinzona nousi kauden 2007/08 päätteeksi pääsarjaan 18 vuoden tauon jälkeen. Samalla kaudella se eteni Vladimir Petkovićin opein Sveitsin cupin finaaliin, jossa kärsi tappion FC Baselille. == Saavutukset == * Sveitsin mestaruus: 1948 ==Aiheesta muualla== * Virallinen kotisivu Bellinzona Luokka:Bellinzona
FC Aarau

FC Aarau on sveitsiläinen vuonna 1902 perustettu jalkapalloseura Aaraun kaupungista Aargaun kantonista. Seura pelaa kotiottelunsa Stadion Brügglifieldillä ja pelaa kaudella 2013/14 korkeimmalla sarjatasolla. ==Historia== FC Aarau on historiansa aikana voittanut Sveitsin mestaruuden kolmesti. Ensimmäinen menestyksen jakso ajoittuu 1910-luvulle, jolloin sveitsiläinen jalkapallo otti ensiaskeliaan. Seura pelasi pääsarjatasolla vuosina 1907-1933 kaikkiaan 25 vuotta, kunnes putosi divisioonaan useiksi vuosikymmeniksi. Lopulta kaudella 1980/81 Paul Stehrenbergerin luotsaamana Aarau palasi pääsarjatasolle. 1980-luvun jälkipuoliskolla Aarau nautti menestyksestä Ottmar Hitzfeldin johdolla ja juhli 1985 Sveitsin cupin voittoa. 1992/93 itävaltalainen Rolf Fringer luotsasi Aaraun seurahistorian toistaiseksi viimeiseen mestaruuteen. Seura on pelannut pääsarjatasolla enemmän ja vähemmän menestyksekkäästi lähes 30 vuoden ajan. Vuonna 2002 taloudelliset vaikeudet olivat tuhota seuran, mutta seura onnistui selättämään pahimmat ongelmat ja vältti konkurssin. Seura onkin saanut sitkeästä pääsarjassa pysyttelystään lempinimen Die Unabsteigbaren, Putoamattomat. Lopulta Aarau putosi kauden 2009/10 jälkeen sarjajumbona liigasta. ==Meriitit== * Sveitsin mestaruus (3): 1912, 1914, 1993 * Sveitsin cup: 1985 * Sveitsin liigacup: 1982 ==Aiheesta muualla== *Viralliset kotisivut *Kannattajien sivusto *Szene Aarau *Naisten joukkueen kotisivut *Soccerway profile Aarau Luokka:Aarau
Eduard Eckardt

Eduard Eckardt (29. tammikuuta 1875 Kolberg, Saksa – 15. kesäkuuta 1959 Berliini, Saksa) oli Saksan maavoimien kenraalimajuri toisen maailmansodan aikana.Sukunimestä näkee myös kirjoitusasua Eckhardt Eckardt värväytyi 2. kenttätykistörykmenttiin kadetiksi 1894. Vuonna 1912 hänestä tuli patterinkomentaja ja ensimmäisen maailmansodan alkaessa elokuussa 1914 hän oli saavuttanut kapteenin arvon. Sodan aikana hänestä tuli pataljoonankomentaja samassa yksikössä ja myöhemmin armeijaryhmä Linsingenin 1. adjutantti. Sodan jälkeen hän osallistui spartakistikapinan tukahduttamiseen Division von Lettow-Vorbeckissa. Hän jäi eläkkeelle 1927, mutta palasi saman tien armeijaan palkkaupseeriksi toimien mm. alueellisena upseerina ja täydennysupseerina. Lokakuussa 1938 Eckardt toimi huolto- ja hyvinvointitoimiston päällikkönä III. sotilaspiirin esikunnassa. Hän pysyi tehtävässä III armeijakunnassa toisen maailmansodan alettua. Hän jäi eläkkeelle 31. heinäkuuta 1942. Eckardt kuoli Berliinissä 1959.ABR.com: Eckhardt, Eduard ==Lähteet== Luokka:Saksalaiset kenraalit Luokka:Vuonna 1875 syntyneet Luokka:Vuonna 1959 kuolleet
Tšekkoslovakian naisten koripallomaajoukkue

Tšekkoslovakian naisten koripallomaajoukkue edusti Tšekkoslovakiaa koripallon naisten maajoukkuekilpailuissa. Sen seuraajat ovat Tšekin ja Slovakian maajoukkueet. Tšekkoslovakian maajoukkue saavutti MM-kilpailuissa kaksi hopea- ja neljä pronssimitalia. EM-kilpailuissa se sai seitsemän hopeaa ja kahdeksan pronssia. Joka kerta, kun Tšekkoslovakia oli hopealla MM- ja EM-kilpailuissa, kultaa voitti Neuvostoliitto. Olympialaisissa Tšekkoslovakia oli parhaimmillaan neljäs Montrealissa 1976. Tunnettuja Tšekkoslovakian maajoukkuepelaajia olivat muun muassa Milena Blahoutová, Helena Jošková ja Dagmar Hubálková. == Arvokilpailut == ===Olympialaiset=== *1976: neljäs *1988: kahdeksas *1992: kuudes ===Maailmanmestaruuskilpailut=== *1957: pronssia *1959: pronssia *1964: hopeaa *1967: pronssia *1971: hopeaa *1975: pronssia *1986: neljäs *1990: neljäs ===Euroopan-mestaruuskilpailut=== *1950: pronssia *1952: hopeaa *1954: hopeaa *1956: pronssia *1958: pronssia *1960: pronssia *1962: hopeaa *1964: pronssia *1966: hopeaa *1968: yhdeksäs *1970: viides *1972: pronssia *1974: hopeaa *1976: hopeaa *1978: pronssia *1980: neljäs *1981: pronssia *1983: kuudes *1985: neljäs *1987: neljäs *1989: hopeaa *1991: viides == Lähteet == == Aiheesta muualla == *Czechoslovakia, archive.fiba.com Luokka:Tšekkoslovakian koripallo Luokka:Naisten koripallomaajoukkueet
An Evening with John Petrucci and Jordan Rudess

An Evening with John Petrucci and Jordan Rudess on Dream Theater -yhtyeessä soittavien kitaristi John Petruccin ja kosketinsoittaja Jordan Rudessin puoliakustisesta esiintymisestä nauhoitettu livealbumi. Se nauhoitettiin Helen Hayes Performing Arts Centerissä New Yorkissa 10. kesäkuuta 2000. Levyllä soittavat ainoastaan Petrucci ja Rudess. Albumi julkaistiin alun perin itsenäisesti 11. joulukuuta 2000. Albumi julkaistiin kuitenkin uudelleen Favored Nationsin kautta 18. toukokuuta 2004 kolmen uuden kappaleen sekä uuden kansikuvan kera. == Kappaleet == Kaikki kappaleet on säveltänyt John Petrucci ja Jordan Rudess. # # # # # # # # # # Kappaleet 4, 7, ja 10 vain uudelleenjulkaisussa. == Kokoonpano == *John Petrucci – akustinen kitara ja sähkökitara *Jordan Rudess – kosketinsoittimet ==Lähteet== * Luokka:Vuoden 2000 konserttitallenteet Luokka:John Petruccin albumit
Nigel Marven

Nigel Marven (s. 27. marraskuuta 1960 Yhdistynyt kuningaskunta) on brittiläinen luontodokumenttien juontaja, tuottaja, tietokirjailija ja ornitologi. Marven on juontanut kymmeniä luontodokumentteja kuten Esihistoriallinen puisto -dokumenttisarjan. == Ura == Marven opiskeli kasvitiedettä Bristolin yliopistossa 22-vuotiaaksi saakka, kunnes siirtyi luomaan uraa BBC:n luonnonhistorialliseen yksikköön. Aluksi hän työskenteli tutkijana luonto-ohjelmissa, myöhemmin myös tuottajana. Marven työskenteli suuresti arvostamansa David Attenboroughin kanssa 12 vuotta, kunnes vuonna 1998 siirtyi ITV-televisiokanavalle juontamaan ja tuottamaan luontodokumentteja. == Kirjalliset teokset == * Identifying snakes: the new compact study guide and identifier - Ken Preston-Mafham, Nigel Marven ja Rob Harvey, Chartwell Books, 1996, ISBN 0785803718 * Incredible Journeys - BBC Books, 1997, ISBN 056338736X * Giants - Collins, 1999, ISBN 0002201577 * Around the World Making Wildlife Films - Oxford University Press, 2000, ISBN 0198338422 * Nigel Marven’s Animal Vampires - Scholastic, 2000, ISBN 0439999472 * Nigel Marven’s Giant Creepy Crawlies - Scholastic, 2000, ISBN 0439999480 * Sea Monsters - Nigel Marven ja Jasper James - BBC Books, 2003, ISBN 0563488980, 167 sivua, hardback * Bugs, Beetles, Spiders Snakes Complete Identifier - Ken Preston-Mafham, Nigel Marven ja Rob Harvey, Brockhampton Press Inc., 2004, ISBN 1845660099 * Chased By Sea Monsters by Nigel Marven and Jasper James, DK ADULT, 2004, ISBN 978-0756603755 * Dinosaurs - Kingfisher publications 2007, ISBN 9780753414743, 63 sivua, hardback * Prehistoric Park with Poster - luonut Jasper James, Meredith Books, 2007, ISBN 978-0696236914, 48 sivua. == Lähteet == == Aiheesta muualla == * * Discovery Animal Planet: Nigel Marven Luokka:Brittiläiset juontajat Luokka:Brittiläiset toimittajat Luokka:Brittiläiset tietokirjailijat Luokka:Dokumentaristit Luokka:Brittiläiset ornitologit Luokka:Vuonna 1960 syntyneet Luokka:Elävät henkilöt
Espanjan naisten koripallomaajoukkue

Espanjan naisten koripallomaajoukkue edustaa Espanjaa koripallon naisten maajoukkuekilpailuissa. Sitä hallinnoi Espanjan koripalloliitto. Espanja voitti Euroopan-mestaruuden Italiassa 1993. Sijoituttuaan alkulohkossaan toiseksi se kukisti välieräottelussa Slovakian 73–55 ja Perugiassa pelatussa loppuottelussa Ranskan 63–53. Ranskan kisoissa 2001 Espanja sai pronssia: hävittyään välierässä Venäjälle se kukisti pronssiottelussa Liettuan 89–74. Kreikan EM-kilpailuissa 2003 Espanja kärsi jälleen välierässä tappion Venäjälle, mutta voitti pronssiottelussa Puolan 87–81. Turkissa 2005 Espanja hävisi välierässä Tšekille ennen kuin kukisti pronssiottelussa Liettuan 83–65. Espanja selviytyi toisen kerran EM-loppuotteluun Italian kisoissa 2007. Voitettuaan välieräottelussa Valko-Venäjän 70–54 se hävisi Chietissä pelatussa loppuottelussa Venäjälle 68–74. Latviassa 2009 Espanja kärsi välierässä tappion Venäjälle ennen kuin kukisti pronssiottelussa Valko-Venäjän 63–56. EM- kisoissa 2011 Espanja jäi yhdeksänneksi mutta tämän jälkeen se on voittanut mestaruuden vuonna 2013, saanut pronssia vuonna 2015 sekä voittanut kolmannen Euroopan-mestaruutensa vuonna 2017 ja neljännen vuonna 2019. Olympialaisissa Espanja on saavuttanut hopeaa Rio de Janeirossa 2016. Sen aiemmat parhaat olympiasaavutukset olivat viidennet sijat vuosina 1992 ja 2008. MM- kilpailuissa se oli samalla sijalla 1998. Tšekin MM-kilpailuissa 2010 joukkue sai pronssia. Hävittyään välieräottelussa Yhdysvalloille se kukisti pronssiottelussa Valko-Venäjän 77–68. Vuoden 2014 MM-kilpailuissa Espanja saavutti MM-hopeaa ja vuonna 2018 se sai toisen MM-pronssinsa. == Arvokilpailut == === Olympialaiset === *1992: viides *2004: kuudes *2008: viides *2016: hopeaa === Maailmanmestaruuskilpailut === *1994: kahdeksas *1998: viides *2002: kuudes *2006: kahdeksas *2010: pronssia *2014: hopeaa *2018: pronssia === Euroopan-mestaruuskilpailut === *1974: kahdestoista *1976: kymmenes *1978: yhdestoista *1983: yhdestoista *1985: kymmenes *1987: kuudes *1993: kultaa *1997: viides *2001: pronssia *2003: pronssia *2005: pronssia *2007: hopeaa *2009: pronssia *2011: yhdeksäs *2013: kultaa *2015: pronssia *2017: kultaa * 2019: kultaa == Lähteet == Luokka:Espanjan koripallo Luokka:Naisten koripallomaajoukkueet
Siri Svegler

Siri Svegler (s. 15. huhtikuuta 1980 Göteborg, Ruotsi) on ruotsalainen näyttelijä. Hän esitti Troija-elokuvassa Polydoraa. == Aiheesta muualla == * Luokka:Ruotsalaiset näyttelijät Luokka:Vuonna 1980 syntyneet Luokka:Elävät henkilöt
Fenriz Presents... The Best of Old-School Black Metal

Fenriz Presents... The Best of Old-School Black Metal on Darkthronen rumpalin Fenrizin koostama kokoelma klassisia black metal -kappaleita. Fenriz itse tarkoitti albumin historiikiksi, joka kuvaisi black metalin syntyä ja kehitystä. Ainoa uudempi yhtye albumilla on Nattefrost. Alun perin hän olisi halunnut albumille mukaan myös Possessedin, mutta Larry LaLonde kieltäytyi sisällyttämästä yhtyeensä kappaleita kokoelmalle. == Kappaleet == # Blasphemy – Winds Of The Black Godz # Sarcófago – Satanic Lust # Celtic Frost – Dawn Of Megiddo # Nattefrost – Sluts Of Hell # Mercyful Fate – Evil # Sodom – Burst Command Til War # Tormentor – Elizabeth Bathory # Aura Noir – Blood Unity # Destruction – Curse The Gods # Samael – Into The Pentagram # Bulldozer – Whisky Time # Mayhem – The Freezing Moon # Hellhammer – The Third Of The Storms # Burzum – Ea, Lord Of The DeepsKappaleen alkuperäinen nimi oli Ea, Lord Of The Depths. Kappaleen alkuperäinen julkaisija Euronymous kuitenkin vaihtoi nimen muotoon Ea, Lord Of The Deeps. Myöhemmillä julkaisuilla kappale kantaa alkuperäistä nimeä. # Venom – Warhead # Bathory – Dies Irae == Lähteet == Luokka:Vuoden 2004 kokoelma-albumit Luokka:Norjalaiset black metal -albumit
Lasse Brun Pedersen

Lasse Brun Pedersen (s. 23. toukokuuta 1974) on tanskalainen pyöräsuunnistaja ja maailmanmestari. Seuratasolla hän edustaa FIF Hillerødiä. Aikaisemmin hän edusti Ballerup OK:ta. Ensimmäisen arvokilpailumitalinsa Pedersen voitti Castelfiorentinon EM-kilpailujen sprintistä vuonna 2007. Samana vuonna Nové Město na Moravěn MM-kilpailuista hän voitti hopeaa pitkältä matkalta ja pronssia viestistä. Ostródan MM-kilpailuista 2008 Pedersen voitti kultaa sprintissä ja viestissä. Viestissä hänen kanssaan pyöräsuunnistivat Torbjørn Gasbjerg ja Søren Strunge. Nidan EM-kilpailuissa samana vuonna hän voitti kultaa keskimatkalta, pitkältä matkalta ja viestistä. Kesäkuussa 2009 Farumin ja Kööpenhaminan EM-kilpailuissa Pedersen voitti pitkältä matkalta kultaa ja keskimatkalta pronssia. Samana vuonna Ben Shemenin MM-kilpailuissa hän voitti hopeaa sprintistä ja pronssia keskimatkalta. Hänen nuorempi siskonsa Line on pyöräsuunnistuksen MM-mitalisti. ==Lähteet== Luokka:Tanskalaiset pyöräsuunnistajat Luokka:Vuonna 1974 syntyneet Luokka:Elävät henkilöt
Rauhalahden voimalaitos

Rauhalahden voimalaitos on Jyväskylässä, Jyväsjärven itärannalla sijaitseva vuonna 1986 valmistunut vastapainevoimalaitos. Voimalan rakensi Imatran Voima. Se tuottaa kaukolämpöä, sähköä ja teollisuushöyryä. Voimala tuottaa yhdessä 2010 valmistuneen Keljonlahden voimalaitoksen kanssa pääosan Jyväskylän seudun kaukolämmöstä. Aiemmin Rauhalahti huolehti Kankaan paperitehtaan tarvitsemasta teollisuushöyrystä. Vuonna 2009 voimalaitoksen käyttö laski alle puoleen, kun Kankaan paperitehdas suljettiin. Kankaan paperitehdas oli voimalaitoksen tuottaman teollisuushöyryn pääasiakas. Voimalaitoksen pääkattilan toimitti Tampella Power. Tyypiltään kattila on leijukerroskattila. Voimala maksoi 84 miljoonaa euroa. Laitoksessa työskentelee 50 työntekijää. Kankaan tehtaan lopettamisen takia voimalan käyttömäärä laskee alle puoleen. Jyväskylän Energian mukaan voimalaa käytetään kuitenkin vielä vuosikymmeniä. Keväällä 2013 JE:n toimitusjohtaja Tuomo Kantola esikuntineen suunnittelee vaihtoehtoja Rauhalahden voimalaitoksen sopeuttamisesta IE-direktiivin vuodelle 2016 tuomiin kiristyviin päästörajoihin. Voimalaa pyörittää Jyväskylän Energiantuotanto Oy, jonka omistaa Jyväskylän Energia Oy. Aiemmin Fortum Oyj omisti yhtiöstä 60 prosenttia, mutta Jyväskylän Energia osti Fortumin osuuden itselleen noin 40 miljoonalle eurolla. Samalla Jyväskylän Energia osti voimalan maa-alueen Fortumilta. Yhtiöt käsittelivät voimalaan liittyviä riitoja oikeudessa. Voimalan pääpolttoaineet ovat puu ja turve, ja kivihiiltä on tarvittu vain nimeksi. Turpeen toimittaa pääasiassa Vapo ja puu saadaan Keski-Suomen sahoilta ja lähiseudun puunkäsittelyteollisuudelta. Laitoksessa on kolme kattilaa: Kattila Polttoaineet Valmistumisvuosi Kaukolämpö Teollisuushöyry Sähkö Yhteensä Pääkattila (RAI 1) kivihiili, raskas polttoöljy, turve, puu, kierrätyspolttoaineet 1986 140 MW 40 MW 87 MW 267 MW 2-kattila (RAI 2) raskas polttoöljy 1992 65 MW 65 MW Kaukolämpökattila (RAI 4) raskas polttoöljy 2004 40 MW 40 MW Yhteensä 180 MW 105 MW 87 MW 372 MW Apukattilaa käytetään prosessihöyryn tuottamiseen pääkattilan häiriö- ja huoltotilanteissa. Kaukolämpökattilaa käytetään huippukuormien ja pääkattilan häiriöiden aikana. Voimala tuottaa kaukolämpöä 740 GWh, sähköä 410 GWh ja höyryä 310 GWh vuodessa. Voimalan uusi 130 metriä korkea piippu valmistui 2015. Voimalaitoksen käyttämistä polttoaineista alle yksi prosentti on kivihiiltä. ==Lähteet== ==Aiheesta muualla== *Alva: Energiantuotanto Luokka:Suomen voimalaitokset Luokka:Jyväskylän rakennukset ja rakennelmat
Åke Forsberg

Åke Leonard Forsberg (8. heinäkuuta 1925 – 9. maaliskuuta 2006) oli suomalainen jalkapalloilija, jonka ura päättyi 1957. Hyökkääjänä pelannut Forsberg edusti koko uransa ajan 1943–1957 Kiffeniä. Kaikkiaan hän pelasi 12 kauden aikana 118 pääsarjatason ottelua, joissa hän teki 70 maalia. Hän oli kaudella 1951 mestaruussarjan paras maalintekijä. Maajoukkueessa Forsberg pelasi yhden maaottelun vuonna 1952. == Lähteet == Luokka:Suomalaiset jalkapalloilijat Luokka:Vuonna 1925 syntyneet Luokka:Vuonna 2006 kuolleet
Ruskomesikot

Ruskomesikot (Pycnopygius) on mesikkojen heimoon kuuluva varpuslintusuku. Ruskomesikkojen sukuun kuuluu BirdLifen mukaan kolme lajia. == Ruskomesikoihin kuuluvia lajeja == * Marmorimesikko (Pycnopygius cinereus) * Ruskomesikko (Pycnopygius ixoides) * Viirupäämesikko (Pycnopygius stictocephalus) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Pycnopygius Luokka:Mesikot
Autumn Memories

__NOTOC__ Autumn Memories on 10 kappaleen kokoelma amerikkalaislaulaja Bobby Vintonilta, joka julkaistiin 1978. == Kappaleet == === A-puoli === # # # # # === B-puoli === # * # # # # == Tuotanto == * Elena Pavlov – kannen suunnittelu * Benno Friedman – valokuva Luokka:Vuoden 1978 kokoelma-albumit Luokka:Bobby Vintonin albumit
Veikko Forsblom

Veikko Aleksander Forsblom (2. syyskuuta 1922 Viipuri – 30. lokakuuta 2006)Tampereen seurakuntayhtymä, Forsblom Veikko Aleksander, Kalevankankaan hautausmaan veteraanilehto, Tampere, viitattu 23.8.2021 oli suomalainen jalka- ja jääpalloilija. Tukimiehenä pelannut "Nuija" Forsblom edusti urallaan Talikkalan Tovereita, pääasiassa TUL:n sarjassa pelannutta Tampereen Pallo- Veikkoja 1940–1947, Tampereen Ilves-Kissoja 1947–1950 ja Tampereen Kisatovereita 1951–1954. Hän voitti Ilves-Kissoissa Suomen-mestaruuden 1950 ja TPV:ssa kolme TUL:n mestaruutta. Kaikkiaan Forsblom pelasi kolmen mestaruussarjakauden aikana 44 ottelua, joissa hän teki neljä maalia. Maajoukkueessa Forsblom pelasi vuosina 1946–1948 yhteensä kahdeksan maaottelua. Forsblom on valmentanut Tampereen Kisatoverien junioreita ja edustusjoukkuetta ja kuulunut seuran palloilujaostoon. Forsblomille on luovutettu Ilves-Kissojen hopeinen ja Suomen Palloliiton kultainen ansiomerkki. Forsblom pelasi myös jääpalloa mestaruussarjassa. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Suomalaiset jääpalloilijat Luokka:Vuonna 1922 syntyneet Luokka:Vuonna 2006 kuolleet
Ahmed Mathlouthi

Ahmed Mathlouthi (s. 18. joulukuuta 1989pescara2009.it Viitattu 28.6.2009) on tunisialainen uimari, joka saavutti pronssia vuoden 2009 Välimeren kilpailuissa. Hän on voittanut myös kultaa Afrikan uintikisoissa vuonna 2006. Myöhemmin 2008 Afrikan uinnin mestaruuskisoissa Mathlouthi saavutti pronssia 400 metrin, 800 metrin ja 1500 metrin vapaauinneissa. Samoissa kisoissa hän saavutti kultaa 4 kertaa 100 metrin viestivapaauinnissa, jossa Mathlouthin lisäksi olivat mukana Farouk Ben Jeddi, Taki Mbaret ja Oussama Mellouli. == Lähteet == Luokka:Tunisialaiset uimarit Luokka:Vuonna 1989 syntyneet Luokka:Elävät henkilöt
Tiaismesikot

Tiaismesikot (Melithreptus) on mesikkojen heimoon kuuluva varpuslintusuku. Tiaismesikkojen sukuun kuuluu BirdLifen mukaan 7 lajia. == Tiaismesikoihin kuuluvia lajeja == * Lakkimesikko (Melithreptus albogularis) * Lumikulmamesikko (Melithreptus chloropsis) * Punakulmamesikko (Melithreptus lunatus) * Ruskolakkimesikko (Melithreptus brevirostris) * Sinikulmamesikko (Melithreptus gularis) * Tasmanianisomesikko (Melithreptus validirostris) * Tasmanianpikkumesikko (Melithreptus affinis) ==Lähteet== == Aiheesta muualla == *ITIS: Melithreptus Luokka:Mesikot
Pororo

Pororo () on korealainen animaatiosarja lapsille, jota esitetään useiden maiden televisiossa, mm. Suomessa, Koreassa, Australiassa, Espanjassa, Italiassa, Indonesiassa. == Juoni == Ohjelma kertoo lumisella ja aurinkoisella saarella asustavista eläimistä, jotka joutuvat erilaisiin kommelluksiin, usein leikkiensä ja keppostensa seurauksena. Eläinhahmot ovat seuraavat. * Pororo- pingviini, jolla on päässään vanhanaikainen lentäjän hattu ja lasit. * Poby- jääkarhu, joka on eläimistä suurin ja varttunein. * Eddy-kettu. Eddy on keksijä, ja rakentaa eri jaksoissa esimerkiksi erilaisia kulkuneuvoja ja robotteja. * Loopy-majava. Loopy on alkuperäisistä päähenkilöistä ainoa nainen. Hän pitää ruoanlaitoista, erityisesti kakkujen ja piiraiden tekemisestä. * Crong-dinosaurus. Sarjan ensimmäisessä jaksossa Pororo löytää suuren munan ja kuljettaa sen taloonsa, aikeissa syödä se, mutta munasta kuoriutuukin dinosauruksen poikanen Crong. Crong ei puhu ensimmäisen kauden jaksoissa, mutta sanoo usein ja toistuvasti "crong". Kullakin eläinhahmoista on oma talo, lukuun ottamatta Crongia, joka asuu Pororon luona. Crongilla on Pororon sängyn vieressä oma pienempi sänky. Sarjan ensimmäisellä kaudella eläimet ovat Pororon päähinettä ja laseja lukuun ottamatta pääasiassa vaatettamattomia, mutta myöhemmin heillä on kattava vaatetus. Sarjan toisella tuotantokaudella seuraan liittyy kaksi uutta hahmoa, ja Crong alkaa puhumaan. * Petty-pingviini, joka on tyttö. * Harry-lintu, joka asuu Pobyn luona pienessä talossa. Kolmannella tuotantokaudella uusia hahmoja ovat lohikäärme, keltainen robotti, kaksi UFO-miestä. Neljännellä tuotantokaudella uusia hahmoja ovat punainen auto. == Suomenkieliset äänet == === 1. tuotantokausi === Karolina Blom - Pororo Ossi Valo - Poby Elise Langenoja - Eddy Viivi Tamminen - Loopy Joonas Suominen - Crong Bruno Lähteenmäki - kertoja == Suomenkieliset DVD-julkaisut == Pororo - Olemme ystäviä Pororo - Lennätetään leijaa Pororo - Kummallinen auto Pororo - Päivä Pororon kylässä ==Jaksot== Sarjaa on toistaiseksi tuotettu 3 kautta, joista kukin koostuu 52:sta 5 minuutin jaksosta. Lisäksi on tuotettu muutamia lyhyitä jaksoja, joissa eläimet laulavat ja tanssivat. == Aiheesta muualla == *Pororo toi Koreat hetkeksi yhteen (YLE.fi uutiset 16.5.2011) *sarjan viralliset sivut (englanniksi/koreaksi) Luokka:Lastenohjelmat Luokka:Eteläkorealaiset televisiosarjat Luokka:Animaatiosarjat
Jääkiekon maailmanmestaruuskilpailut 1934

Jääkiekon maailmanmestaruuskilpailut 1934 pelattiin Milanossa, Italiassa. Kilpailussa oli aikaisempien vuosien tapaan 12 joukkuetta. Kanada voitti maailmanmestaruuden ja Yhdysvallat saavutti hopeaa. Pronssille yltänyt Saksa voitti myös Euroopan-mestaruuden, joka ratkaistiin samassa yhteydessä. == Alkulohkot == === Karsintaryhmä A === === Karsintaryhmä B === === Karsintaryhmä C === Kolmannesta ryhmästä kelpuutettiin kaikki joukkueet jatkokierrokselle. Kanada ja Yhdysvallat saivat suoran jatkopaikan ilman karsintoja. ===Karsinta alempaan loppusarjaan=== == Jatkosarja == === Jatkolohko A === === Jatkolohko B === === Jatkolohko C === === Lohkojen kakkosten karsinta === Lohkojen A ja C toisiksi sijoittuneet joukkueet karsivat neljännestä paikasta pudotuspeleihin ennalta laaditun säännön mukaisesti. B-lohkossa toiseksi sijoittunut Unkari sijoittui kuudenneksi.(Wiener) Sporttagblatt 7. helmikuuta 1934 sivu 5 == Alempi loppusarja == Ranska luopui alemman loppusarjan paikastaan. == Mitaliottelut == === Välierät === === Pronssiottelu === Ottelussa ratkaistiin myös Euroopan- mestaruus. === Loppuottelu === == Loppusijoitukset == MM Joukkue 1\. Kanada Saskatoon Quakers: Tommy Dewar, Ab Welsh, Cooney Woods, Les Bird, Ray Watkins, Jim Dewey, Ab Rogers, Bert Scharfe, Elmer Piper, Ron Silver, Cliff Lake, Hobb Wilson Valmentaja: Johnny WalkerIIHF Media Guide & Record Book 2011, S. 126 2\. Clem Harnedy - Peter Bessone, Arthur Smith - Walter Bender, Robert Jeremiah, Edward Keating, Richard Maley, Fred McDonell, Robert Nilon, Frank Stubbs Valmentaja: Walter A. Brown 3\. Saksa Theodor Kaufmann, Walter Leinweber - Erich Römer, Joachim Albrecht von Bethmann-Hollweg, Gustav Jaenecke - Roman Kessler, Horst Orbanowski, Hans Lang, Georg Strobl, Werner George, Alois Kuhn, Werner Korff Pelaajavalmentaja:: Erich Römer 4\. Sveitsi 5\. Tšekkoslovakia 6\. Unkari 7\. Itävalta 8\. Iso-Britannia 9\. Italia 10\. Romania 11\. Ranska 12\. Belgia EM Joukkue 1\. Saksa 2\. Sveitsi 3\. Tšekkoslovakia 4\. Unkari 5\. Itävalta 6\. Iso-Britannia 7\. Italia 8\. Romania 9\. Ranska 10\. Belgia == Lähteet == * http://www.passionhockey.com/hockeyarchives/mondial1934.htm * http://www.todor66.com/hockey/world/Men_1934.html === Viitteet === 1934 Luokka:Jääkiekon Euroopan-mestaruuskilpailut Luokka:Vuoden 1934 jääkiekko Luokka:Milanon urheilu
Marko Pelkonen

Marko Pelkonen (s. 8. lokakuuta 1984) on Muhokselta kotoisin oleva suomalainen pesäpalloilija, joka edustaa Superpesiksessä Koskenkorvan Urheilijoita. Hän on Muhoksen Pallo-Salamoiden kasvatti. Pelkonen tuli tunnetuksi hyvillä peliesityksillään kauden 2009 Superpesiksessä. Vuoden 2009 Itä–Länsi-ottelussa hän löi Lännen seitsemästä juoksusta viisi; yksi lyönneistä oli läpilyönti. Vuonna 1999 14-vuotias Pelkonen pelasi Superpesiksessä Oulun Lipon joukkueessa yhden ottelun ja oli kaikkien aikojen nuorin superpesispelaaja. Pelkonen on edustanut vuosina 2003–2010 Oulun Lippoa, vuosina 2011–2012 Koskenkorvan Urheilijoita, vuosina 2013–2014 Pattijoen Urheilijoita, vuonna 2015 Hyvinkään Tahkoa ja jälleen vuodesta 2016 lähtien Lippoa. Pelkonen siirtyi kesken kauden heinäkuussa 2018 Kempeleen Kiriin. Kauden 2022 hän pelasi jälleen Oulun Lipossa, mutta palasi kaudeksi 2023 taas Koskenkorvan Urheilijoihin. == Saavutukset == === Pelaajana === * 2 Itä-Länsi-ottelua: 2009, 2016 == Lähteet == Luokka:Suomalaiset pesäpalloilijat Luokka:Vuonna 1984 syntyneet Luokka:Elävät henkilöt
Campos

Campos voi tarkoittaa seuraavia: ;henkilöitä: * Adrián Campos (1960–2021), espanjalainen Formula 1 -kuljettaja * Arsenio Martínez Campos (1831–1900), espanjalainen kenraali, Espanjan pääministeri 1879 * Briana Campos (s. 1994), meksikolainen jalkapalloilija * Dario Campos (s. 1948), brasilialainen katolinen piispa * Djalma Campos (s. 1987), angolalainen jalkapalloilija * Eduardo Campos (1965–2014), brasilialainen poliitikko * Francisco de Campos Barreto (1877–1941), brasilialainen katolinen piispa * Jorge Campos (s. 1966), meksikolainen jalkapalloilija * Jorge de Amorim Campos, Jorginho (s. 1964), brasilialainen jalkapalloilija * Jorge Luis Campos (s. 1970), paraguaylainen jalkapalloilija * José Melhado Campos (1909–1996), brasilialainen katolinen piispa * Manuel Ferraz de Campos Sales (1841–1913), Brasilian presidentti 1898–1902 * Marco Campos (1976–1995), brasilialainen autourheilija * Miguel Irízar Campos (1934–2018), espanjalais-perulainen katolinen piispa * Oscar Campos Contreras (s. 1947), meksikolainen katolinen piispa * Paulo Mendes Campos (1922–1991), brasilialainen kirjailija ja toimittaja * Paulo de Tarso Campos (1895–1970), brasilialainen katolinen arkkipiispa * Ramón Campos (1925–2017), filippiiniläinen koripalloilija * Raúl Campos (s. 1987), espanjalainen futsalpelaaja * Tony Campos (s. 1973), yhdysvaltalainen laulaja ja basisti ;paikkoja: * Campos, kunta Mallorcalla, Espanjassa * São José dos Campos, kaupunki São Paolon osavaltiossa Brasiliassa ;muita merkityksiä: * Campos Meta 1, espanjalaisen Formula 1 -talli HRT F1:n entinen nimi * Campos Racing, espanjalainen pikkuformulatalli Luokka:Luettelot henkilöistä sukunimen mukaan
Muuan mies

Muuan mies on rhythm and blues- ja reggaevaikutteista rytmimusiikkia ja iskelmällistä retrosointia yhdistelevä yhtye, jossa kuuluu vaikutteita Massive Attackista rillumarei-perinteeseen. Kappaleiden aiheet vaihtelevat ruoanlaitosta ja liikakalastuksesta rakkauselämän tragikoomisiin kuvauksiin. Yhtyeen musiikissa on myös viittauksia zen-buddhalaisuuteen. Yhtyeen laulusolisti Ismo Puhakka on lastenkirjailija ja historian tohtori sekä työskentelee betonimiehenä. ==Yhtyeen jäsenet== * Ismo Puhakka – Laulu * Lauri Sintonen – kitara * Mikko Leinonen – basso * Risto Ylihärsilä – koskettimet * Arwi Lind – rummut == Julkaisut == * * * * * * === Kirjat: === * Hei, hommiin!, Karisto 2011 ISBN 978-951-23-5284-5 Kuvitus: Paula Ahola ==Lähteet== == Aiheesta muualla == *Muuan Mies Facebookissa Luokka:Suomalaiset folkyhtyeet Luokka:Jyväskylän musiikki
Kocher

Kocher on 182 kilometriä pitkä Neckarin sivujoki Baden-Württembergin osavaltion koillisosassa Saksassa. Nimi ”Kocher” tulee luultavasti sen kelttiläisestä nimestä ”cochan” ja luultavasti merkitsee kiemurtelevaa, mutkittelevaa jokea. ==Aiheesta muualla== Luokka:Saksan joet Luokka:Reinin vesistö
Vacon

Vacon (aikaisemmin myös Vaasa Control) on vuonna 1993 perustettu yritys, joka kehittää, valmistaa ja markkinoi taajuusmuuttajia eli sähkömoottorin toimintaa ohjaavia tehoelektroniikkalaitteita. Joulukuun 2014 alussa Vacon siirtyi osaksi Danfoss-konsernia.https://globenewswire.com/news- release/2014/12/02/687804/0/fi/Vacon-on-nyt-osa-Danfoss- konsernia.htmlhttp://www.talouselama.fi/uutiset/nyt+se+tapahtui+tanskalainen+nielaisi+suomalaisen/a2280367 ==Historia== Vacon Oyj listautui Helsingin pörssiin 14.12.2000 yhtiötunnuksella VAC1V. Vuonna 2014 tanskalainen Danfoss teki ostotarjouksen 34 eurolla osakkeelta.http://www.pohjalainen.fi/uutiset/talous/vacon-myydaan- danfossille-1.1682704 Yrityksen arvoksi muodostui lähes 1,04 miljardia euroa.http://in.reuters.com/article/2014/09/12/us-danfoss-vacon- idINKBN0H70D120140912 Vacon siirtyi osaksi Danfossia.http://www.kauppalehti.fi/uutiset/vacon-siirtyi-osaksi- danfossia/kr9xf9jd Vacon on poistumassa pörssistä. Keväällä 2015 Danfoss omisti yhtiöstä lähes 99 % ja on käynnistänyt lunastusmenettelyn lopuista osakkeista.Vacon poistumassa pörssilistalla ==Liiketoiminta== Taajuusmuuttajia käytetään muun muassa uusiutuvan energian tuotannossa, erilaisissa puhallin- ja pumppusovelluksissa, nostureissa, hisseissä ja paperikoneissa. Vaconin valikoimasta löytyy taajuusmuuttajia tehoalueelle 0,25 kW – 5 MW. Vaconin tuotekehitys- ja tuotantoyksiköt ovat Suomessa, Yhdysvalloissa, Kiinassa ja Italiassa. Myyntitoimistoja on 30 maassa. Konsernin pääkonttori sijaitsee Vaasassa. ==Lähteet== Luokka:Entiset suomalaiset pörssiyhtiöt Luokka:Vaasalaiset yritykset
Minimoni Songs 2

Minimoni Songs 2 on Minimoni yhtyeen toinen studioalbumi, joka julkaistiin 11. helmikuuta 2004. Ensimmäisen viikon myyntilukemat olivat 18 863 kappaletta. == Kappalelista == # -Opening- # CRAZY ABOUT YOU # WASSUP?遠慮がテーマ (WASSUP? Enryo ga Theme) # ミラクルルン グランプリン！ (Mirakururun Grand Purin!) # 壊れない愛がほしいの（ミニモニ。Version) (Kowarenai Ai ga Hoshii no (Minimoni Version)) # ズキュンLOVE (Zukyun LOVE) # LOST LOVE # BE ALL RIGHT! (Minimoni Version) # ぎゅっと抱きしめて (Gyutto Dakishimete) #－INTERLUDE－（黒ミニモニ。ジャンケンぴょん） (-INTERLUDE- (Kuro Minimoni. Jankenpyon)) # ミニモニ。数え歌～デートば～じょん～ (Minimoni. Kazoe Uta ~Date Version~) # ロックンロール県庁所在地～おぼえちゃいなシリーズ～ (Rock n' Roll Kenchoushozaichi ~Oboechaina Series!~) # お菓子つくっておっかすぃ～！ (Okashi Tsukutte Okkasui~!) # ミニハムずの結婚ソング (Minihamuzu no Kekkon Song) # げんき印の大盛ソング (Genki Jirushi no Oomori Song) # －ENDING－（白ミニモニ。ジャンケンぴょん） (-ENDING- (Shiro Minimoni. Jankenpyon)) == Lähteet == Luokka:Vuoden 2004 albumit Luokka:Japanilaiset popalbumit
Katlego Mphela

Katlego Mphela (s. 29. marraskuuta 1984 Brits, North West) on eteläafrikkalainen jalkapalloilija. Hän pelaa Etelä-Afrikan jalkapallomaajoukkueessa. Luokka:Eteläafrikkalaiset jalkapalloilijat Luokka:Vuonna 1984 syntyneet Luokka:Elävät henkilöt
Henry Ossian Flipper

Henry Ossian Flipper (21. maaliskuuta 1856 – 3. toukokuuta 1940) oli yhdysvaltalainen sotilas ja insinööri. Hänestä tuli ensimmäinen West Pointin sotakorkeakoulusta valmistunut mustaihoinen kadetti ja ensimmäinen mustaihoinen vakinaisen sotaväen upseeri. Hänet erotettiin maavoimista vuonna 1882 upseerille sopimattoman käytöksen vuoksi, mihin hän haki muutosta koko loppuelämänsä ajan. Hänen erotuspäätöksensä muutettiin hänen kuolemansa jälkeen, ja hän sai presidentin anteeksipyynnön vuonna 1999. == Elämäkerta == Flipper syntyi orjaksi Thomasvillessa Georgiassa. Hänen vanhempansa olivat Festus ja Isabella Flipper, joista ensimmäinen oli rikkaan orjakauppiaan Ephraim G. Ponderin orja ja jälkimmäinen metodistipappi Reuben H. Luckyn orja. Perheessä oli hänen lisäkseen neljä nuorempaa poikaa. Flipper pääsi opiskelemaan Atlantan yliopistoon Yhdysvaltain sisällissodan jälkeisen uudelleenrakentamiskauden aikana. Hän pääsi vuonna 1873 viidentenä mustana amerikkalaisena Yhdysvaltain maavoimien upseerikouluun West Pointiin. Hän oli mustista ainoa, joka sieti koulun vihamielistä ilmapiiriä, ja valmistui sieltä ensimmäisenä mustana upseerina vuonna 1877. Hänet sijoitettiin mustista ”buffalo soldiers” -sotilaista koottuun 10. ratsuväkirykmenttiin. Hän osallistui rykmentin mukana Victorio-sotaan New Mexicossa vuosina 1879-1880, jolloin hänestä tuli ensimmäinen yhdysvaltalainen musta upseeri, joka johti joukko-osastoa taistelussa. Vuonna 1881 Flipper tuotiin sotaoikeuteen kuultavaksi epäiltynä 2 000 dollarin kavaltamisesta valtiolta Fort Davisin vääpelinä toimiessaan. Flipper oli syytön, mutta hänen todettiin osoittaneen upseerille sopimatonta käytöstä tapauksen tutkimuksen aikana, ja hänet erotettiin maavoimien palveluksesta 30. kesäkuuta 1882. Flipper yritti tuloksetta kumota sotaoikeuden tuomiota koko loppuelämänsä ajan. Armeijauransa jälkeen hän asui suurimman osan ajasta El Pasossa, missä työskenteli muun muassa kaivosinsinöörinä, kääntäjänä, sanomalehden päätoimittajana ja historioitsijana. 1920-luvulla hän toimi sisäministeri Albert Fallin erityisavustajana ja öljymiljonääri William F. Buckleyn palveluksessa insinöörinä Venezuelassa. Flipper vetäytyi eläkkeelle Atlantaan 1931. Hän kuoli sydänkohtaukseen 3. toukokuuta 1940 84-vuotiaana. == Kuoleman jälkeen == Flipperin perhe vetosi tämän kuoleman jälkeen viranomaisiin, jotta tämän sotaoikeustuomio korjattaisiin. Yhdysvaltain presidentti Jimmy Carter muutti hänen saamansa erotuspäätöksen luokkaan ”kunniallinen”, ja myöhemmin vuonna 1999 presidentti Bill Clinton antoi Flipperille postuumin anteeksipyynnön. Yhdysvaltain sotilasakatemiaan asetettiin Flipperiä esittävä rintakuva vuonna 1978. Hänen syntymäpaikalleen puolestaan on asetettu muistomerkki. == Lähteet == == Aiheesta muualla == * Henry Ossian Flipper, The Colored Cadet at West Point Henry Ossian Flipperin omaelämäkerta. Luokka:Afroamerikkalaiset Luokka:Yhdysvaltalaiset insinöörit Luokka:Yhdysvaltalaiset sotilaat Luokka:Vuonna 1856 syntyneet Luokka:Vuonna 1940 kuolleet
Spring Sensations

__NOTOC__ Spring Sensations on 10 kappaleen kokoelma Bobby Vintonilta, joka julkaistiin 1979. == Kappaleet == === A-puoli === # # # # # === B-puoli === # * # # # # == Lähteet == * Spring Sensations discogs.com -sivustolla * Bobby Vintonin diskografia Luokka:Vuoden 1979 kokoelma-albumit Luokka:Bobby Vintonin albumit
Decyfer Down

Decyfer Down on yhdysvaltalainen kristillistä rockia soittava yhtye, joka perustettiin Pohjois-Carolinan Morehead Cityssä vuonna 1999. Decyfer Downin tyylilajeiksi voidaan luokitella muun muassa alternative metal, hard rock ja post-grunge. Yhtye on julkaissut kaksi albumia. == Jäsenet == Nykyiset jäsenet * TJ Harris – laulu, basso, akustinen kitara * Brandon Mills – kitara * Chris Clonts – kitara * Josh Oliver – rummut Entiset jäsenet * Caleb Oliver – laulu, basso == Diskografia == === Studioalbumit === * * * * === EP:t === * * * * === Kokoelmat === * === Singlet === * Fight Like This (2006) * Burn Back the Sun (2006) * No Longer (2007) * Life Again (2007) * Fading (2009) * Desperate (2009) * Best i Can (2009) * Moving On (2010) * Ride with Me (2010) * Fight to Win (2013) * So in Love (2013) * Westboro (2013) * Memory (2013) * Nothing More (2015) Luokka:Yhdysvaltalaiset hard rock -yhtyeet Luokka:Yhdysvaltalaiset alternative metal -yhtyeet Luokka:Kristilliset yhtyeet
Ricardo Martinelli

Ricardo Alberto Martinelli Berrocal (s. 11. maaliskuuta 1952 Panama, Panama) on panamalainen poliitikko ja liikemies, joka toimi maan presidenttinä 2009–2014. == Elämäkerta == Martinellin sukujuuret ovat italialais- espanjalaiset. Hän vietti lapsuutensa pääosin Sonássa. Hän valmistui merkonomiksi Colegio de La Salle de Ciudad de Panamásta. Hän suoritti alemman korkeakoulututkinnon Staunton Military Academyssa Virginiassa Yhdysvalloissa. Vuonna 1973 hän sai BBA:n University of Arkansasista. Ylemmän kaupallisen alan tutkinnon hän suoritti INCAE:ssa San Joséssa Costa Ricassa. Martinelli aloitti uransa Citibankissa ja meni 1981 hallintotehtäviin Almacén 99 -tavarataloon, jonka hän myöhemmin osti omistaja Wong Changin perheeltä. Martinellin johtama Super 99 -markettiketju kasvoi vähitellen Panaman suurimmaksi ja hän toimii edelleen sen johtokunnan puheenjohtajana. Martinellilla on liiketoimia myös muovialalla, pankkitoiminnassa ja mediassa. Martinelli lähti alun perin mukaan Partido Solidaridadin toimintaan, mutta lähestyi myös sosiaalidemokraattista Partido Revolucionario Democrático -puolueetta ja tuki sitä vaalirahalla. Martinelli nimitettiin 1994 sosiaaliturvakassan johtoon PRD:n Ernesto Pérez Balladaresin virkakauden aikana. Hän johti maan sairaalauudistusta. Hän ehdotti myös julkisen palvelun osien yksityistämistä, mikä kohtasi vastarintaa. Martinellin välit PRD:hen katkesivat 1996, kun Pérez Balladares erotti hänet sosiaaliturvakassan johtajan paikalta. Vuonna 1998 hän perusti Cambio Democrático -puolueen ja liittoutui oikeistolaisen Partido Panameñistastan ja Movimiento Liberal Republicano Nacionalistan kanssa. Martinelli kampanjoi korruptiota ja rikollisuutta vastaan, sosiaaliturvan parannuksen ja infrastruktuurin kehityksen puolesta. Hän oli tukemassa Mireya Elisa Moscoson valintaa presidentiksi ja vuosina 1999-2003 hän oli Panaman kanavan johtokunnan puheenjohtajana ja kanavasta vastaavana ministerinä. Martinelli pyrki presidentiksi vuoden 2004 vaaleissa, jolloin hän sai noin 5 % äänistä. Vuoden 2009 vaaleihin hän lähti ennakkosuosikkina. Suurin konservatiivipuolue Panameñista ei halunnut tukea häntä, vaan halusi asettaa ehdokkaakseen puolueen uuden johtajan Juan Carlos Varelan, jota Martinelli syytti Moscoson sätkynukeksi. Varelan kannatus jäi kuitenkin kyselyissä alle 15 %:n ja Varelasta tuli Martinellin varapresidenttiehdokas. Martinelli- Varela-lista sai yli 60 % äänistä voittaen selvästi päävastustajansa, hallitsevan PRD:n Balbina Herreran. Martinellin voitto päätti demokratian palaamisesta, vuodesta 1989 vuorotellen lähtien vuorotellen hallinneiden arnulfista-panameñista-konservatiivien ja PRD:n sosiaalidemokraattien vallan. Martinelli sopi syksyllä 2009 Yhdysvaltain kanssa kahden sotilastukikohdan avaamisesta maahan. Yhdysvaltalaisjoukot olivat poistuneet maasta 1999, kun Panaman kanavan vuokrasopimus päättyi. ==Lähteet== == Aiheesta muualla == Luokka:Panaman presidentit Luokka:Panaman ministerit Luokka:Liikemiehet Luokka:Vuonna 1952 syntyneet Luokka:Elävät henkilöt
Michel Leclère

Michel Leclère (s. 18. maaliskuuta 1946) on entinen ranskalainen Formula 1-kuljettaja. Hän osallistui kahdeksaan F1-osakilpailuun kausina –. Hän oli parhaimmillaan kymmenes Espanjan GP:ssä 1976. MM-pisteitä Leclére ei saavuttanut. Leclère voitti Ranskan F3-mestaruuden vuonna 1972 Alphine- tallissa. Hän kilpaili F2-luokassa vuosina 1973–1974 ja uudestaan 1977–1978. Hän kilpaili myös Le Mansin 24 tunnin ajossa vuosina 1974 ja 1977–1979 Ligierillä, mutta keskeytti joka kerta. Nykyään hän ajaa näytösajoja historiallisilla F1-autoilla ympäri Eurooppaa. == Lähteet == Luokka:Ranskalaiset Formula 1 -kuljettajat Luokka:Vuonna 1946 syntyneet Luokka:Elävät henkilöt
Emil Theodor Kocher

Emil Theodor Kocher (25. elokuuta 1841 Bern – 27. heinäkuuta 1917) oli sveitsiläinen kirurgi ja tutkija, joka sai vuoden 1909 Nobelin lääketieteenpalkinnon kilpirauhastutkimuksistaan. Hän toimi yliopiston kirurgisen klinikan professorina ja johtajana Bernin yliopistollisessa sairaalassa vuosina 1872–1911. == Lähteet == Luokka:Sveitsiläiset tieteilijät Luokka:Sveitsiläiset kirurgit Luokka:Vuonna 1841 syntyneet Luokka:Vuonna 1917 kuolleet Luokka:Nobelin fysiologian tai lääketieteen palkinnon saajat
Todžalaiset

Todžalaiset ovat Venäjällä Tuvan tasavallassa asuva tuvalaisryhmä, joka puhuu tuvan kielen koillismurteisiin kuuluvaa todžaa. Nykyään heillä on laissa tunnustettu Venäjän vähälukuisen alkuperäiskansan asema. Todžalaiset asuvat tasavallan koillisosassa sijaitsevassa Sajanvuorten muodostamassa Todžan laaksossa. 1990-luvulla heitä arvioitiin olevan noin 6 000 henkeä. Vuoden 2002 väestönlaskennassa todžalaisia rekisteröitiin 4 400 henkeä, heistä lähes kaikki Tuvan tasavallassa. Kotitasavallassaan asuvista todžalaisista 99,3 % puhuu tuvaa, 80,1 % venäjää ja 5,1 % mongolia. Ryhmän ovat muodostaneet turkkilaisheimoihin 1800-luvulle tultaessa sulautuneet samojedit, ketit ja mongolit. Todžalaisten aineellinen kulttuuri poikkeaa muista tuvalaisista. Osa heistä harjoittaa poronhoitoa, osa karjanhoitoa. Muita elinkeinoja ovat metsästys ja kalastus. Kulttuurierot heijastuvat paikallisessa murteessa. Siinä on havaittavissa myös aikaisempien kielten jättämää substraattivaikutusta. Perinteiset elinkeinot, kulttuuri ja kieli ovat säilyneet poikkeuksellisen hyvin. ==Lähteet== Luokka:Siperian etniset ryhmät Luokka:Turkkilaiset kansat Luokka:Tuva
Neville Lederle

Neville Lederle (25. syyskuuta 1938 – 17. toukokuuta 2019) oli eteläafrikkalainen F1-kuljettaja. Hän osallistui kahteen F1-osakilpailuun kausina ja . Hän ajoi kuudenneksi vuoden 1962 Etelä-Afrikan GP:ssä saavuttaen yhden pisteen. Hän osallistui myös MM-sarjaan kuulumattomiin kilpailuihin ollen parhaimmillaan neljäs Natalin GP:ssä. Lederle mursi jalkansa vuoden 1963 Randin 9 tunnin urheiluautokilpailussa. Hän pääsi kaudella 1964 vain Randin GP:hen ollen kymmenes. Karsiuduttuaan vuoden 1965 Etelä-Afrikan GP:stä Lederle lopetti kilpailu-uransa ja keskittyi omaan yrittelijäisyyteensä, mihin sisältyi Volkswagenin osaomistajuus. == Lähteet == Luokka:Eteläafrikkalaiset Formula 1 -kuljettajat Luokka:Vuonna 1938 syntyneet Luokka:Vuonna 2019 kuolleet
Summer Serenade

__NOTOC__ Summer Serenades on 10 kappaleen kokoelma Bobby Vintonilta, joka julkaistiin 1979. == Kappaleet == === A-puoli === # # # # # === B-puoli === # * # # # # == Aiheesta muualla == * Summer Serenade discogs.com -sivustolla Luokka:Vuoden 1979 kokoelma-albumit Luokka:Bobby Vintonin albumit
Pentakvarkki

Pentakvarkki tarkoittaa viidestä kvarkista koostuvaa hiukkasta. Tutkijat uskovat, että pentakvarkki syntyy kun kaksi hiukkasta, kolmesta kvarkista koostuva neutroni ja kahdesta kvarkista koostuva K+ mesoni, fuusioituvat törmäyksessä. Ensimmäisenä pentakvarkin ilmoittivat havainneensa japanilaiset vuonna 2003 mutta tuloksia ei pystytty toistamaan. 13. heinäkuuta 2015 CERN:in LHCb-detektorin tutkimusryhmä julkaisi havainneensa pentakvarkin mutta sen tarkka luonne jäi edelleen epäselväksi. == Lähteet == Luokka:Hadronit
Aurora Järnefelt

Aurora Fredrika Järnefelt (o.s. Molander, 8. elokuuta 1800 Maaninka Maaningan seurakunnan arkisto > Syntyneiden ja kastettujen luettelot 1799–1821 – 25. kesäkuuta 1868 Kuopiohttp://dbgw.finlit.fi/kenraalit/?id=203 ) oli teologi Johan Molanderin tytär ja kenraali, kuvernööri ja senaattori Alexander Järnefeltin äiti.http://www.sibelius.fi/suomi/suku_perhe/suku_jarnefelt.htm Aurora Järnefelt oli Suomen kulttuurielämässä näkyvästi vaikuttaneiden sisarusten Eero, Arvid, Armas ja Aino Järnefeltin (myöh. Sibelius) isänäiti. Hän oli pojanpoikansa Arvid Järnefeltin vanhemmistaan Alexander ja Elisabeth Järnefeltistä kirjoittamassa Vanhempieni romaanissa toisen päähenkilön eli Alexander Järnefeltin äiti. Aurora Fredrika syntyi tuolloin Ilomantsin kirkkoherrana toimineen Johan Molanderin (25. toukokuuta 1762 – 28. tammikuuta 1837) ja Fredrika Lovisa Tavastin (k. 1827) perheeseen. Aurora Molander meni naimisiin Karjalan kihlakunnan kruununvouti Gustav Adolf Järnefeltin (26. heinäkuuta 1791 – 17. toukokuuta 1838) kanssa.http://ethesis.helsinki.fi/julkaisut/hum/histo/pg/julkunen/pikkukau.pdf Perheeseen syntyi yhdeksän lasta, viisi tyttöä ja neljä poikaa. Heidän pojistaan nuorin, August Alexander Järnefelt syntyi vuonna 1833 Tohmajärvellä. Alexanderin ollessa viisivuotias Gustav Järnefelt kuoli ja pian tämän jälkeen perheen omaisuus myytiin pakkohuutokaupalla. Aurora muutti lastensa kanssa vuonna 1845 Kuopioon. Aurora Järnefelt peri mieheltään suuren omaisuuden, mutta tuohon aikaan nainen ei saanut itse hallita sitä. Hänelle määrättiin holhooja, joka tuhlasi rahat viimeistä penniä myöten. Järnefelt joutui tämän johdosta asumaan kahdentoista Kuopion vuotensa aikana yhdessätoista eri osoitteessa. Lopulta aatelisnainen päätyi hellahuoneeseen ja kuoli vuonna 1868. Häneltä jäi näkemättä poikansa Alexander Järnefeltin Kuopion kuvernöörinä toteuttama asiakirjojen suomeksi kirjoituttaminen ja taiteista tunnetut lapsenlapsensa.Tiihonen, Maritta toim.: "Kiveen kaiverretut kohtalot", Sunnuntaisuomalainen-liite, 4.11.2006. == Aurora Järnefeltin pojat == * vanhin poika, Gustav Johan oli Ilomantsin kihlakunnantuomari * toiseksi vanhin, Karl Konstantin oli Viipurin läänin maanmittari * Klas Erik oli Kontiolahden kirkkoherra * nuorin poika, kenraaliluutnantti ja senaattori August Alexander valitsi sukunsa perintönä sotilasuran. == Lähteet == Luokka:Suomalaiset henkilöt Luokka:Vuonna 1800 syntyneet Luokka:Vuonna 1868 kuolleet
Eurodance (kappale)

Eurodance on Aamupoikien kappale ja toinen single vuonna 2009 ilmestyneeltä albumilta Radiohitit. Kappaleessa ovat mukana myös Waldo's Peoplen keulahahmo Waldo sekä Movetronin laulaja Päivi. == Kappaleet == #Eurodance #Eurodance (The Blush Eiratrance remix) #Eurodance (Blueroom edit) == Kokoonpano == * Anssi Honkanen – laulu * Renne Korppila – laulu Luokka:Vuoden 2009 kappaleet Luokka:Suomalaiset popkappaleet
Adriano Celentano

Adriano Celentano (6. tammikuuta 1938 Milano, Italia) on italialainen laulaja, laulunsanoittaja, näyttelijä, koomikko, elokuvaohjaaja ja televisiojuontaja. Adriano aloitti uransa 1950-luvun loppupuolella. Hänen levyjään on myyty miljoonia. Hän on julkaissut urallaan noin neljäkymmentä albumia. Adriano on ollut naimisissa italialaisen näyttelijän Claudia Morin kanssa vuodesta 1964 lähtien, pariskunnalla on kolme lasta. ==Aiheesta muualla== * Viralliset sivut * * Adriano Celentano NNDB:ssä Luokka:Italialaiset laulajat Luokka:Italialaiset näyttelijät Luokka:Vuonna 1938 syntyneet Luokka:Elävät henkilöt
Kochi

Kochi voi viitata muun muassa seuraaviin: == Paikkoja == * Kochi, kaupunki Intiassa * Kōchi, kaupunki Shikokun saarella Japanissa * Kōchin prefektuuri, prefektuuri Japanissa == Henkilöitä == * Momoko Kōchi (1932—1998), japanilainen näyttelijä
Adam Olearius

Adam Olearius, alkuperäinen nimi: ÖlschlägerTua Korhonen, Ateena Auran rannoilla, s. 307. Helsingin yliopisto 2004 (väitöskirja) (16. elokuuta 1603 Aschersleben, Saksi – 22. helmikuuta 1671 Gottorf, SchleswigOlearius, Adam, Neue Deutsche Biographie, Viitattu 30.1.2022 ) oli saksalainen oppinut, matemaatikko, maantieteilijä ja kirjastonhoitaja. Hän oli naimisissa Tallinnasta kotoisin olleen Katharina Müllerin kanssa. Kun Schleswig-Holstein- Gottorfin herttua Fredrik III lähetti Persiaan suurlähettilään, hänestä tuli lähettilään sihteeri. Olearius julkaisi elinaikanaan kaksi teosta, joissa hän kuvaili matkakokemuksiaan. Persian Isfahaniin vuosina 1635–1639 tehdystä matkasta kertoneesta kirjasta tuli myyntimenestys. Kirja Offt begehrte Beschreibung der newen Orientalischen Reise, So durch Gelegenheit einer Holsteinischen Legation an der König in Persien geschehen kirja painettiin Schleswigissä vuonna 1646. Se sisältää laajoja kuvauksia eri kansojen tavoista. Oleariusta kuljettanut laiva haaksirikkoutui Suursaaren lähellä marraskuussa 1635, mistä hän kirjoitti, että Suursaarella elää köyhyydessä olevia ihmisiä. Holsteinin ruhtinaskunnan Moskovan suuriruhtinaskunnan suurlähetystöä kuljettanut alus oli lähtenyt 7. marraskuuta Tallinnasta, mutta 8. marraskuuta oli puhjennut myrsky, ja laiva ajautui karille. Laiva rikkoontui, mutta lähetystö onnistui siirtymään Suursaarelle asumaan yhdeksäksi päiväksi kalastajien majoissa. Laivasta onnistuttiin pelastamaan myös seitsemän hevosta, joista kaksi kuoli myöhemmin.Barbara Lönnqvist: Lost in the Baltic – the island of Hogland Baltic Sea Library == Lähteet == == Aiheesta muualla == * Kari Tarkiainen, Se vanha vainooja, SHS 1986 Historiallisia Tutkimuksia 132 Verkossa Luokka:Saksalaiset kielenkääntäjät Luokka:Saksalaiset kirjastonhoitajat‎ Luokka:Saksalaiset diplomaatit Luokka:Saksalaiset matemaatikot Luokka:Matkakirjailijat Luokka:Vuonna 1603 syntyneet Luokka:Vuonna 1671 kuolleet